|  |  |
| --- | --- |
| Prvi.jpg  |   22. VI 2016. Број **160/16**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **јун 2016.** |

**Просјечна нето плата у мају 841 КМ**

**Највиша просјечна нето плата у подручју *Финансијске дјелатности и дјелатности осигурања* 1 241 КМ, а најнижа у подручју *Административне и помоћне услужне дјелатности* 521 КМ**

Просјечна мјесечна нето платазапослених у Републици Српској,исплаћена у мају 2016. године износила је841 КМ, а просјечна мјесечна бруто плата 1 351 КМ.

У односу на мај 2015. године, просјечна нето плата исплаћена у мају 2016. реално је већа за 2,7%, док је у односу на април 2016. године реално већа за 1,0%.

До повећања просјечне нето плате исплаћене у мају 2016. у односу на април 2016. дошло је углавном због већег броја плаћених прековремених часова рада остварених у подручјима дјелатности Вађење руда и камена и Производња и снабдијевање електричном енергијом, а која запошљавају значајан број радника.

Посматрано по подручјима, у мају 2016. године, највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 241 КМ. Са друге стране, најнижа просјечна нето плата у мају 2016. исплаћена је у подручју *Административне и помоћне услужне дјелатности* 521 КМ.

У мају 2016. године, у односу на април 2016, номинални раст нето плате забиљежен је у подручјима *Умјетност, забава и рекреација* 5,7%, *Вађење руда и камена* 4,2% и *Дјелатности пружања смјештаја, припреме и послуживања хране, хотелијерство и угоститељство* 2,7%.

Смањење плате, у номиналном износу, забиљежено је у подручјима *Остале услужне дјелатности* 4,7%, *Пословање некретнинама* 4,3%и *Финансијске дјелатности и дјелатности осигурања* 1,9%.

км



Графикон 1. Просјечнe нето платe запослених по мјесецима

**Мјесечна инфлација у мају 2016. године 0,1%**

**Годишња инфлација (мај 2016/мај 2015) -1,6%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у мају 2016. године у односу на претходни мјесец у просјеку су више за 0,1%, док су на годишњем нивоу у просјеку ниже за 1,6%.

Од 12 главних одјељака производа и услуга, више цијене забиљежене су у три, ниже цијене у шест, док су цијене у три одјељка, у просјеку, остале непромијењене.

Највећи раст цијена у мају забиљежен је уодјељку *Становање* (1,6%) усљед виших цијена у групи електрична енергија и други енергенти од 2,3%. Од 01. маја 2016. године на снази су нове тарифе електричне енргије за потрошњу из категорије домаћинства. Поред одјељка становање, више цијене забиљежене су још у одјељку *Превоз* (0,5%) усљед виших набавних цијена горива и нешто мањи раст у одјељку *Здравство* (0,2%) усљед нових добављачких цијена лијекова.

У одјељцима*, Комуникације, Образовање и Ресторани и хотели* цијене су, у просјеку, остале непромијењене.

Највећи пад цијена у мају забиљежен је у одјељку *Одјећа и обућа* (0,7%) усљед одређеног броја снижења, затим у одјељку *Храна и безалкохолна пића* (0,4%) усљед нижих, сезонских цијена поврћа у овом периоду (6,4%) као и сталних акцијских попуста у групама млијеко и млијечни производи (1,3%) и хљеб и житарице (0,6%). У оквиру одјељка *Остала добра и услуге з*абиљежен је пад од 0,3% усљед акцијских и тзв. трајно ниских цијена у групи производи за одржавање личне хигијене (0,8%) док су у оквиру одјељка *Намјештај и покућство* забиљежена снижења у групама текстилни производи за домаћинство (3,7%) посуђе и др. прибор за домаћинство (0,6%) и мањи апарати за домаћинство (0,3%). Ниже цијене забиљежене су још у одјељку *Алкохола пића и дуван* (0,2%) усљед акцијских цијена у групама пиво (0,9%) алкохолна пића (0,7%) и вино (0,4%) и у одјељку *Рекреација и култура* (0,1%).

**Календарски прилагођена индустријска производња (V 2016/V 2015.) већа 6,7%**

**Десезонирана индустријска производња (V 2016/IV 2016.) већа 3,7%**

**Број запослених у индустрији (V 2016/V 2015.) мањи 0,3%**

**Календарски прилагођена индустријска производња** у мају 2016. године у поређењу са мајом 2015. већа је за 6,7%. У подручју *Производња и снабдијевање електричном енергијом, гасом, паром и климатизацији* остварен је раст од 20,5% и у *Прерађивачкој индустрији* раст од 5,4%, док је у подручју *Вађења руда и камена* забиљежен пад од 10,0%. Посматрано према главним индустријским групама по основу економске намјене производа, производња енергије у мају 2016. године у поређењу са мајом 2015, већа је за 15,9%, нетрајних производа за широку потрошњу за 8,6% и интермедијарних производа за 0,1%, док је производња трајних производа за широку потрошњу мања за 1,8% и капиталних производа за 11,1%.

**Десезонирана индустријска производња** у мају 2016. године у поређењу са априлом 2016. већа је за 3,7%. У подручју *Производња и снабдијевање електричном енергијом, гасом, паром и климатизацији* остварен је раст од 11,2%, у *Прерађивачкој индустрији* раст од 4,2% и у подручју *Вађења руда и камена* раст од 3,4%. Посматрано према главним индустријским групама по основу економске намјене производа, производња енергије у мају 2016. године у поређењу са априлом 2016, већа је за 14,8%, интермедијарних производа за 2,1% и нетрајних производа за широку потрошњу за 0,8%, док је производња трајних производа за широку потрошњу мања за 2,5% и капиталних производа за 10,5%.

**Број запослених у индустрији** у мају 2016. године у односу на април 2016. године мањи је за 0,2% и у односу на исти мјесец прошле године за 0,3%, док је у односу на просјечан мјесечни број запослених у 2015. години већи за 0,2%. Број запослених у индустрији у периоду јануар – мај 2016. године, у односу на исти период прошле године, већи је за 0,8%. У истом периоду у подручју *Прерађивачка индустрија* остварен је раст од 1,1% и у подручју *Вађење руда и камена* раст од 0,1%, док је у подручју *Производња и снабдијевање електричном енергијом, гасом, паром и климатизацији* забиљежен пад од 0,7%.

Графикон 2. Индекси индустријске производње, мај 2012 – мај 2016. (∅2010=100)

**Покривеност увоза извозом (у периоду I-V 2016.) 67,5%**

У мају 2016. године остварен је извоз у вриједности од 234 милиона КМ и увоз у вриједности од 313 милиона КМ.

У оквиру укупно остварене робне размјене Републике Српске са иностранством у мају ове године, проценат покривености увоза извозом износио је 74,7%. Проценат покривености увоза извозом за првих пет мјесеци текуће године износио је 67,5%.

У периоду јануар - мај 2016. остварен је извоз у вриједности од милијарду и 97 милиона КМ, што је за 9,4% више у односу на исти период претходне године. Увоз је, у истом периоду, износио милијарду и 626 милиона КМ, што је за 5,6% мање у односу на исти период претходне године.

У погледу географске дистрибуције робне размјене Републикe Српскe са иностранством, у периоду јануар - мај 2016. године, највише се извозило у Италију и то у вриједности од 210 милиона КМ, односно 19,1%, те у Њемачку 136 милиона КМ, односно 12,4% од укупног оствареног извоза. У истом периоду, највише се увозило из Србије и то у вриједности од 303 милиона КМ, односно 18,7% и из Италије, у вриједности од 219 милиона КМ, односно 13,5% од укупно оствареног увоза.

Посматрано по групама производа, у периоду јануар - мај 2016. године, највеће учешће у извозу остварују обрађено дрво од 67 милиона КМ, што износи 6,1% од укупног извоза, док највеће учешће у увозу остварује нафта и уља добијена од битуменозних минерала (сирова), са укупном вриједношћу од 137 милиона КМ, што износи 8,4% од укупног увоза.

хиљ. КМ

2016

2015

Графикон 3. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Биљана ТешићBiljana.tesic@rzs.rs.ba |
| **Статистика индустрије и рударства** Мирјана Бандурmirjana.bandur@rzs.rs.ba |
| **Статистика спољне трговине** мр Сања Стојчевић Увалић[sanja.stojcevic@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\sanja.stojcevic@rzs.rs.ba) |

|  |
| --- |
| **ОБЈАШЊЕЊА ПОЈМОВА** |
| **∅** - просјек |

|  |
| --- |
|  |
| Саопштење припремило одјељење публикација |
| Владан Сибиновић, начелник одјељењаИздаје Републички завод за статистику,Република Српска, Бања Лука, Вељка Млађеновића 12дДр Радмила Чичковић, директор ЗаводаСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file://\\kordun\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Low\Content.IE5\AppData\Local\Microsoft\Windows\Temporary%20Internet%20Files\Content.IE5\AppData\Local\Microsoft\Windows\Temporary%20Internet%20Files\Content.Outlook\HVIF4827\stat@rzs.rs.ba)**Приликом коришћења података обавезно навести извор** |